પટાધર પ્રાગદાસ પટેલનો મનસુબો મક્કમ હતો. એને હિંસા કે અહિંસા ખપતી નહોતી. ડારા ડફારાથી કામ ઉકેલવાની આવડત આ અડાભિડ આદમીને સહજસાધ્ય હતી. ખભે જોટાળી જંજાળ્ય ખભે ભેરવીને ઘોડે રાંગ વાળે ત્યારે સીમનું માણસ સો સો સલામું ભરે. દરબારી સરકારી અમલદારો એ કે આદર કરે. આવા પાટીદારની પ્રભા અને આભા પરગણાંને રક્ષિત રાખતી હતી. ગાંધી યુગનો ઉદય થયો ને પ્રાગદાસ પટેલે પ્રજાના પ્રહરી બનવાનું પણ લીધું હતું. ગોઠિયાઓને ગોઠવી દીધા. દેશી રાજ્યોના કરને અવગણીને જીવન જરૂરી વસ્તુઓને ઉતારવા માંડી. સૌને પડતર ભાવે વેચી કરીને એક નવતર અખતરો કરીને સૌની અચંબામાં નાંખી દીધેલા.